ประกาศสำนักนายกรัฐมนตรี  เรื่อง  กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข ๓๐๓๖ สายแยกทางหลวง
แผ่นดินหมายเลข ๓๐๙๕ (นครปฐม) - บรรจบทางหลวงแผ่นดินหมายเลข ๓๔๖ (บางเลน) เป็นกรณีที่มีความจำเป็นโดยเร่งด่วน

กหดหกดหกดหกด
ประกาศสำนักนายกรัฐมนตรี
เรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข ๓๐๓๖ สายแยกทางหลวงแผ่นดินหมายเลข ๓๐๙๕ (นครปฐม)  บรรจบทางหลวงแผ่นดินหมายเลข ๓๔๖ (บางเลน) เป็นกรณีที่มีความจำเป็นโดยเร่งด่วน
 

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๓๐๓๖ สายแยกทางหลวงแผ่นดินหมายเลข ๓๐๙๕ (นครปฐม)  บรรจบทางหลวงแผ่นดินหมายเลข ๓๔๖ (บางเลน) พ.ศ. ๒๕๔๕ ในท้องที่อำเภอเมืองนครปฐม และอำเภอดอนตูม จังหวัดนครปฐม แล้ว นั้น
อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า การขยายทางหลวงแผ่นดินสายดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
ดังนั้น อาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา
๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๕ มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่ ๑๗ ธันวาคม พ.ศ. ๒๕๔๕ จึงกำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข ๓๐๓๖ สายแยกทางหลวงแผ่นดินหมายเลข ๓๐๙๕ (นครปฐม)  บรรจบทางหลวงแผ่นดินหมายเลข ๓๔๖ (บางเลน) ในท้องที่อำเภอเมืองนครปฐม
และอำเภอดอนตูม จังหวัดนครปฐม
ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข
๓๐๓๖ สายแยกทางหลวงแผ่นดินหมายเลข ๓๐๙๕ (นครปฐม) - บรรจบทางหลวงแผ่นดินหมายเลข ๓๔๖
(บางเลน) พ.ศ. ๒๕๔๕ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้

ประกาศ ณ วันที่ ๒๙ มกราคม พ.ศ. ๒๕๔๖
พันตำรวจโท ทักษิณ ชินวัตร
นายกรัฐมนตรี

[รก.๒๕๔๖/พ ๑๔ ง/๑/๕ กุมภาพันธ์
๒๕๔๖]

สุรสีห์/พิมพ์
ปาจรีย์/นิลรรณ/จัดทำ